
[bookmark: _lc48pdnzg6zr][bookmark: _1m2p68jzvl0v]ACORD DE PARTENERIAT
privind colaborarea pentru depunerea și implementarea unui proiect în cadrul
 PNRR/2025/C11/Reforma R1 – Operaționalizarea Organizațiilor de Management al Destinației (OMD)
Nr. 1084 / data 20.02.2026
[bookmark: _gyak8dsw6xb3]I. PĂRȚILE CONTRACTANTE
1. Comuna Cojocna județul Cluj, unitate administrativ-teritorială organizată potrivit OUG nr. 57/2019 privind Codul administrativ,  cu sediul în Cojocna, cod fiscal 5022204,  reprezentată legal prin dl./dna. MARCU Anca-Veronica, în calitate de Primar,  denumită în continuare UAT Comuna Cojocna,
și
2. Organizația de Management al Destinației Drumul Sării,  persoană juridică de drept privat, constituită conform OG nr. 58/1998 privind organizarea și desfășurarea activității de turism în România,  cu sediul în strada Republicii, nr 106, localitatea Cojoca, județul Cluj, CIF __________,  reprezentată legal prin MARCU ANCA-VERONICA, în calitate de Președinte,  denumită în continuare OMD,

denumite împreună „Părțile” și individual „Partea”.
[bookmark: _8e1uhgdb40g0]II. TEMEIUL LEGAL
Prezentul Acord se încheie în baza:
· Planului Național de Redresare și Reziliență al României – Componenta C11 „Turism și cultură”;
· Reformei R1 – Operaționalizarea Organizațiilor de Management al Destinației;
· Ghidului specific aferent apelului PNRR/2025/C11/R1
· OG nr. 58/1998;
· OUG nr. 57/2019 – Codul administrativ.

[bookmark: _txsujcf3okx]III. OBIECTUL ACORDULUI
Art. 1
 (1) Obiectul prezentului Acord îl constituie stabilirea cadrului juridic de cooperare între UAT Comuna Cojocna și OMD în vederea:
a) depunerii unei cereri de finanțare în cadrul apelului PNRR/2025/C11/R1;
b) implementării proiectului intitulat “Comuna Cojocna - Destinație Turistică Integrată și Digitalizată”;
c) contribuirii la operaționalizarea efectivă a OMD, în conformitate cu prevederile Ghidului specific.
(2) Prezentul Acord este condiție de eligibilitate pentru depunerea proiectului.

[bookmark: _qfjuca4qsgxw]IV. OBLIGAȚIILE UAT COMUNA COJOCNA
Art. 2.  UAT Comuna Cojocna se obligă:
1. Să depună cererea de finanțare în nume propriu și să îndeplinească toate obligațiile ce decurg din calitatea de beneficiar al finanțării;
2. Să asigure implementarea proiectului în conformitate cu prevederile contractului de finanțare;
3. Să aloce minimum 20% din valoarea totală a finanțării solicitate pentru implementarea acțiunilor prevăzute la pct. 1.3 lit. m), n) și o) din Ghid, respectiv pentru:
· digitalizarea destinației,
· dezvoltarea platformelor digitale,
· infrastructura soft de management și promovare turistică,
 în vederea operaționalizării OMD
 
4. Să respecte principiul „Do No Significant Harm” (DNSH);
5. Să asigure evitarea dublei finanțări, a conflictului de interese și a oricărei forme de fraudă;
6. Să asigure sustenabilitatea investiției pe perioada prevăzută în contractul de finanțare;
7. Să pună la dispoziția OMD informațiile și datele necesare utilizării infrastructurii dezvoltate.

[bookmark: _a4bufzayqph1]V. OBLIGAȚIILE OMD
Art. 3. OMD se obligă:
1. Să sprijine UAT Comuna Cojocna în elaborarea și fundamentarea proiectului;
2. Să integreze investiția în strategia de dezvoltare și marketing turistic a destinației;
3. Să utilizeze infrastructura digitală și sistemele dezvoltate prin proiect în vederea creșterii competitivității destinației;
4. Să contribuie la promovarea investiției și la atingerea indicatorilor asumați;
5. [bookmark: _vxhuao5loy59]Să coopereze cu UAT Comuna Cojocna în procesul de monitorizare și raportare.

VI. ASPECTE FINANCIARE
Art. 4
(1) Valoarea totală estimată a proiectului este de 1.530.000 lei fără TVA, din care cheltuieli eligibile 1.525.000 lei fără TVA.
(2) Conform Ghidului specific, valoarea TVA aferentă cheltuielilor eligibile nu este eligibilă din PNRR și va fi asigurată din bugetul de stat
(3) UAT Comuna Cojocna se angajează să suporte eventualele cheltuieli neeligibile care exced plafonul maxim aplicabil pentru categoria comună.

[bookmark: _punc2v3ps6jo]VII. DURATA
Art. 5
Prezentul Acord intră în vigoare la data semnării și produce efecte până la finalizarea perioadei de implementare și monitorizare a proiectului, conform contractului de finanțare.

[bookmark: _b3db3wbl0yph]VIII. RĂSPUNDEREA PĂRȚILOR
Art. 6
(1) Părțile răspund pentru îndeplinirea obligațiilor asumate prin prezentul Acord.
(2) Nerespectarea obligațiilor asumate poate atrage răspunderea conform legislației în vigoare și prevederilor contractului de finanțare.
[bookmark: _9jacuuoqsq3c]
[bookmark: _wdduev9k4h7b]IX. MODIFICAREA ACORDULUI
Art. 7 
Orice modificare a prezentului Acord se face prin act adițional, semnat de ambele Părți.

[bookmark: _wne43xxxyf0a]X. DISPOZIȚII FINALE
Art. 8
Prezentul Acord a fost încheiat astăzi, 20.02.2026 , în 2 exemplare originale, câte unul pentru fiecare Parte.

[bookmark: _49kmjno68kj0]Pentru UAT Comuna Cojocna                                            Pentru OMD Drumul Sării
                  PRIMAR,                                                                         PREȘEDINTE
      MARCU Anca-Veronica                                                        MARCU Anca-Veronica

